CELEX: C2005/193/11
Language: el
Date: 2005-08-06 00:00:00
Title: Απόφαση του Δικαστηρίου (έκτο τμήμα), της 16ης Ιουνίου 2005, στην υπόθεση C-191/04: Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλους — Ρύπανση και ρύποι — Επεξεργασία των αστικών λυμάτων — Οδηγία 91/271/ΕΟΚ)

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 16ης Ιουνίου 2005
   στην υπόθεση C-191/04: Επιτροπή των Ευρωπαϊκών Κοινοτήτων κατά Γαλλικής Δημοκρατίας (1)
   
   (Παράβαση κράτους μέλους - Ρύπανση και ρύποι - Επεξεργασία των αστικών λυμάτων - Οδηγία 91/271/ΕΟΚ)
   (2005/C 193/11)
   Γλώσσα διαδικασίας: η γαλλική
   Στην υπόθεση C-191/04, με αντικείμενο προσφυγή του άρθρου 226 ΕΚ λόγω παραβάσεως, που ασκήθηκε στις 23 Απριλίου 2004, Επιτροπή των Ευρωπαϊκών Κοινοτήτων (εκπρόσωποι: A. Bordes και G. Valero Jordana) κατά Γαλλικής Δημοκρατίας (εκπρόσωποι: G. de Bergues και C. Jurgensen-Mercier), το Δικαστήριο (έκτο τμήμα), συγκείμενο από τους A. Borg Barthet (εισηγητή), πρόεδρο τμήματος, A. La Pergola και A. Ó Caoimh, δικαστές, γενική εισαγγελέας: J. Kokott, γραμματέας: R.Grass, εξέδωσε στις 16 Ιουνίου 2005 απόφαση με το ακόλουθο διατακτικό:
   
               1.
            
            
               Η Γαλλική Δημοκρατία, μη κοινοποιώντας στην Επιτροπή των Ευρωπαϊκών Κοινοτήτων, εντός έξι μηνών από την υποβολή της σχετικής αιτήσεως στις 18 Δεκεμβρίου 2000, τις πληροφορίες που έπρεπε να είχαν συγκεντρώσει μέχρι τις 31 Δεκεμβρίου 1999 οι αρμόδιες αρχές ή οι κατάλληλοι οργανισμοί, στο πλαίσιο της παρακολουθήσεως των απορρίψεων και της λάσπης αποβλήτων, που προβλέπεται από το άρθρο 15 της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων, όσον αφορά τους οικισμούς για τους οποίους ίσχυε η προθεσμία της 31ης Δεκεμβρίου 1998, παρέβη τις υποχρεώσεις που υπέχει από το άρθρο 15, παράγραφος 4, της εν λόγω οδηγίας.
            
         
               2.
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 156 της 12.06.2004.